open-index/open-wikipedia-markdown huggingface dataset:
Ridge Racer Unbounded

**Ridge Racer Unbounded** on suomalaisen Bugbear Entertainmentin kehittämä *[[Ridge Racer]]* -sarjan ajopeli.

Peli on julkaistu maaliskuussa 2012 Microsoft Windowsille, PlayStation 3:lle ja Xbox 360:lle. 
Peli on ensimmäinen *[[Ridge Racer]]* -pelisarjan peli, joka julkaistiin Windowsille.

## Pelaaminen
*Ridge Racer Unbounded* on Shatter Bay -nimiseen kaupunkiin sijoittuva ajopeli, jossa nopean ajamisen lisäksi on tärkeässä osassa driftaukseen perustuva ajomekaniikka sekä kaupunkiympäristön dynaaminen tuhoutuminen. Driftaaminen ja ympäristön tuhoaminen kasvattavat tuhomittaria. Tämän täyttyessä pelaaja voi käynnistää tuhovoiman, joka edesauttaa kanssakilpailijoiden autojen romuttamista.

*Ridge Racer Unbounded* sisältää myös helppokäyttöisen kenttäeditorin.

## Musiikki
Pelissä on musiikkia muun muassa Skrillex ja Crystal Method artisteilta.

## Vastaanotto
GameSpot antoi pelille arvosanan 8/10.

## Lähteet

## Aiheesta muualla
* 
* Pelin kotisivu
* Bugbear pelistudion kotisivu
HMS Fantome

**HMS Fantome** on ollut viiden Britannian Kuninkaallisen laivaston aluksen nimenä.

* HMS Fantome (1810), 18-tykkinen kuudennen luokan alus
* HMS Fantome (1839), 16-tykkinen Acorn-luokan prikisluuppi
* HMS Fantome (1873), Fantome-luokan potkurisluuppi
* HMS Fantome (1901), Cadmus-luokan sluuppi
* HMS Fantome (J224), Algerine-luokan miinanraivaaja
Ankhesenamon

M17-mn:N35:N5-S34-S29:N35-B1

**Ankhesenamon** (n. 1348–1324 eaa.) oli muinaisen Egyptin kuningatar, Akhenatenin (Ekhnatonin) tytär ja Tutankhamonin puoliso. Hänen alkuperäinen nimensä oli *Ankhesenpaaten*, mutta se muutettiin Ankhesenamoniksi sen jälkeen, kun Akhenatonin uskonnolliset uudistukset hylättiin ja Egyptissä palattiin vanhaan uskontoon.

Kun Tutankhamon oli kuollut, Ankhesenamon lähetti heettiläisten kuningas Suppiluliumalle kirjeen, jossa hän pyysi, että tämä lähettäisi yhden pojistaan hänelle aviomieheksi, koska hänellä ei ollut poikaa eikä hän halunnut mennä uuteen avioliittoon palvelijansa kanssa. Tapauksesta kerrotaan heettiläisten valtakunnan arkistosta löytyneessä asiakirjassa. Heettiläinen prinssi Zannanna lähtikin matkalle kohti Egyptiä, mutta maassa valtaa tavoitelleen Horemhebin käskystä hänet surmattiin matkan varrella. Seurauksena tapauksesta oli sota Egyptin ja heettiläisten välillä.

## Lähteet

## Aiheesta muualla
Zeil

**Zeil** (*Die Zeil*) on keskeinen kauppakatu Frankfurt am Mainin keskustassa, Innenstadtin kaupunginosassa Mainjoen pohjoispuolella. Sen pituus on noin 1,2 kilometriä.

## Historia
Zeilin historia alkaa 1100-luvulta. Se on ollut Saksan tunnetuimpia kauppakatuja 1800-luvun lopulta alkaen. Aiemmin katu oli kuulu kestikievareistaan ja barokin sekä klassismin kausina rakennetuista palatseistaan. Zeilin läntinen osa muutettiin kävelykaduksi 1970-luvulla; lännessä se rajoittuu Hauptwachen aukioon ja idässä vastaavasti Konstablerwachen aukioon. Zeilin itäinen osa (Neue Zeil eli "Uusi Zeil") sijaitsee yhdyskatu Konstablerwachen ja kehäkatu Friedberger Anlagen (Cityring) välillä. Neue Zeil on lähinnä virastokatu. Sen varrella sijaitsevat muun muassa keskikaupungin poliisiasema ja kaupunginkirjasto.

Zeilin läntisen osuuden varrella sijaitsee helmikuussa 2009 avattu kauppakeskus MyZeil, jonka suunnitteli arkkitehti Massimiliano Fuksas. Toinen suuri kauppakeskus, kymmenkerroksinen Zeilgalerie, avattiin syyskuussa 1992. Zeilin varrella on myös kaksi tavarataloa ja lukuisia pienempiä kauppaliikkeitä.

Zeil sijaitsee erinomaisten maanalaisten raideliikenneyhteyksien varrella. Sekä Hauptwache että Konstablerwache ovat Frankfurtin metron keskeisiä risteysasemia (U-Bahn-Strecke C).

## Lähteet

## Aiheesta muualla
54509 YORP

**54509 YORP** on pikkuplaneetta, joka kuuluu Maan lähelle tuleviin Apollo-tyypin asteroideihin. Se löydettiin LINEAR-ohjelmalla vuonna 2000. Pikkuplaneetta sai nimensä YORP-ilmiön mukaan, sillä se oli ensimmäinen pikkuplaneetta, jossa havaittiin suoraan ilmiön mukainen pyörimisen muutos. Ennen kuin tämä asteroidi sai nimensä se tunnettiin väliaikaisella tunnuksella **2000 PH5**. Koska YORP:in absoluuttinen magnitudi (H) on 22,56, sen läpimitta on todennäköisesti välillä 85–190 metriä. Tämän pikkuplaneetan pyörähdysaika on hyvin lyhyt, vain noin 0,20 tuntia.

## Lähteet
*JPL Small-Body Database Browser: 54509 YORP (2000 PH5) 
*Spin Rate of Asteroid (54509) 2000 PH5 Increasing Due to the YORP Effect 
*LINEAR  
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 
*Numbered minor planets
NAL Asunnot

**NAL Asunnot Oy** on yleishyödyllinen vuokrataloyhtiö, joka rakennuttaa ja vuokraa vuokrasäänneltyjä asuntoja nuorille aikuisille. Yhtiön omistaa valtakunnallinen nuorten asumisen edunvalvoja ja keskusliitto Nuorisoasuntoliitto ry (NAL). Yhtiöllä oli vuonna 2026 yli 2 200 vuokra-asuntoa.

NAL Asuntojen asunnot rakennetaan korkotukilainoituksella sekä valtion erityisryhmien investointiavustuksilla. Asunnot on tarkoitettu 18-29-vuotiaille, pääasiallisesti työssäkäyville tai työelämään hakeutuville nuorille aikuisille. Asunnoissa voi asua siihen saakka, kunnes asukas täyttää 35 vuotta. Asuntoja on 16 paikkakunnalla. 

NAL Asunnoilla on ollut 2020-luvulla talousvaikeuksia, joiden takia yhtiö yritti kesällä 2025 hakeutua yrityssaneeraukseen. Hakemus kuitenkin hylättiin, sillä yhtiön suurin velkoja Kuntarahoitus ja Helsingin käräjäoikeus katsoivat, ettei saneeraus auttaisi yhtiötä. NAL Asuntojen toiminta on talousvaikeuksista huolimatta jatkunut, mutta satoja sen asuntoja on vaikeuksien takia vapautettu vuokrasääntelystä.

## Lähteet
www.nalasunnot.fi

### Viitteet
Obstruentti

**Obstruentti** on pulmoninen konsonantti, jonka ääntötapa on sellainen, ettei ilmavirralla ole vapaata pääsyä ulos ääntöväylästä. Obstruentit voivat olla soinnillisia tai soinnittomia. Obstruentit voidaan jakaa kahteen pääryhmään: klusiileissa ilmavirta katkaistaan kokonaan (esimerkiksi [p]), frikatiiveissa ilman virtaamista hiukan vaikeutetaan (esimerkiksi [f]). Frikatiivit jaetaan edelleen sibilantteihin ja spirantteihin.

## Lähteet
*
*

### Viitteet
Lehdenleikkaajamuurahainen

**Lehdenleikkaajamuurahainen** on yleisnimitys *Atta*- ja *Acromyrmex* -sukuihin kuuluville muurahaisille, joiden elintapoihin kuuluu lehtien leikkaaminen ja sienten viljely. Lehdenleikkaajamuurahaisia esiintyy Amerikan mantereella.
Soinnillinen velaariklusiili

**Soinnillinen velaariklusiili** on monessa kielessä esiintyvä konsonanttiäänne.  Äänteen kansainvälinen foneettinen merkki on . Suomessa äänne esiintyy vain vierasperäisissä sanoissa, ja merkitään g-kirjaimella. Arkipuheessa "gee" voi tarkoittaa tilanteesta riippuen joko g-kirjainta tai äännettä [g].

Äänne [g] on soinnillinen, koska äänihuulet värähtelevät äänteen tuottamisen aikana. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. *velum palatinum*).

## Lähteet
*

### Viitteet
Headweb

**Headweb** on ruotsalaisen Peter Alvarssonin vuonna 2006 kehittämä kaupallinen elokuvapalvelu, joka välittää elokuvia ja TV-ohjelmia Internetissä. Headwebin elokuva tarjonta koostuu uutuuksista, ensi-ilta-elokuvista, sarjoista, klassikoista, indie-elokuvista ja lyhytelokuvista. Headweb toimii Macintoshilla, Windowsilla, Linuxilla, Boxeella ja PlayStation 3:lla. 

Vuokratut elokuvat suoratoistetaan Flashillä tai Silverlightilla. Maksaminen tapahtuu yleisimmillä luottokorteilla. 

## Aiheesta muualla
* Ohjelman kotisivu
* Headweb Linuxissa ja Boxeessa
Theyab Awana

**Theyab Awana Ahmed Hussein Al Musabi** (; 8. huhtikuuta 1990 – 25. syyskuuta 2011), usein vain **Theyab Awana**, oli arabiemiirikuntalainen jalkapalloilija, pelipaikaltaan hyökkääjä. Hän pelasi UAE Pro-League -jalkapalloliigassa Baniyas SC -joukkueessa sekä Arabiemiirikuntien jalkapallomaajoukkueessa. Hänen pelityyliänsä ja kykyjä on vertailtu Zuhair Bakhitiin, joka itse julisti Theyab Awanan olevan hänen seuraava menestyjänsä stadioneilla. 17. heinäkuuta 2011 Awana teki rangaistuspotkusta maalin kantapäällään Libanonin jalkapallomaajoukkueen verkkoon ja johdatti joukkueensa 6–2 voittoon.

## Kuolema
Awana kuoli auto-onnettomuudessa 25. syyskuuta 2011 Abu Dhabissa. Tietojen mukaan onnettomuus tapahtui Sheikh Zayed Bridge -holvisillalla, kun hän oli palaamassa jalkapalloharjoituksista Al Ainista Adu Dhabiin 13-vuotiaan veljensä Raadin kanssa. Awana puhui puhelimeen ajon aikana menettäen ajoneuvonsa hallinnan. Hän kuoli ennen avun saapumista, mutta veli eli vielä seitsemän tuntia kohtalokkaan onnettomuuden jälkeen.

## Lähteet

## Aiheesta muualla
*
Sinobo Stadium

**Sinobo Stadium** (aiemmin *Eden Aréna* ja *Synot Tip Arena*) on jalkapallostadion, joka sijaitsee Tšekin pääkaupungissa Prahassa. Se on rakennettu vuonna 2008 ja sen yleisökapasiteetti on 19&nbsp;370. Stadion toimii paikallisjalkapalloseura SK Slavia Prahan kotikenttänä. Tšekin maajoukkue on pelannut stadionilla myös maaotteluita.

Stadionilla on pelattu vuoden 2013 UEFA Super Cupin ottelu.

## Lähteet

## Aiheesta muualla

* Stadionin kotisivusto
4584 Akan

**4584 Akan** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät M. Matsuyama ja K. Watanabe vuonna 1990. Pikkuplaneetta sai nimensä Hokkaidōssa sijaitsevan Akanin kansallispuiston mukaan. Ennen nimeämistään tämä asteroidi tunnettiin väliaikaisella tunnuksella **1990 FA**. Tätä päävyöhykkeen kohdetta ei pidä sekoittaa Amor-asteroidiin 8034 Akka. Koska Akanin absoluuttinen magnitudi (H) on 12,4, sen läpimitta on todennäköisesti välillä 8–19 kilometriä. Akan kuuluu C-tyypin asteroideihin.

## Lähteet
*JPL Small-Body Database Browser: 4584 Akan (1990 FA) 
* 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 
*Numbered minor planets
Lavea väljä takavokaali

**Lavea väljä takavokaali** on vokaaliäänne, joka esiintyy tiettävästi kaikissa maailman kielissä. Sitä merkitään latinalaisia aakkosia käyttävässä oikeinkirjoituksessa tavallisimmin kirjaimella A/a. Kansainvälisessä foneettisessa kirjaimistossa sen merkki on niin sanottu latinalainen alfa . Äänteen etuvokaalinen vastine on  tai , jota vastaa suomen kielessä kirjain Ä/ä.

## Ääntäminen

Vokaalia  määrittävät seuraavat foneettiset piirteet:
* Vokaali on *[[Takavokaali|takainen]]*, koska kielen massa on suuontelossa suhteellisen takana.
* Vokaali on *väljä*, koska kielen korkein kohta on alhaalla.
* Vokaali on *lavea*, koska huulten asento on soikea, ei pyöreä.

## Kirjoittaminen
 
Lavea väljä takavokaali  kirjoitetaan
* suomessa ja useimmissa latinalaista kirjaimistoa käyttävissä kielissä A/a-kirjaimella
* kyrillisiä kirjaimia käyttävissä kielissä samannäköisellä kirjaimella А/а.

## Lähteet
*
### Viitteet
Linus linjalla

***Linus linjalla*** () on italialainen sarjakuva ja TV-piirrossarja. Hahmo syntyi vuonna 1969, ja televisiosarjaa tehtiin vuosina 1971–1986. Piirroshahmon loi pilapiirtäjä Osvaldo Cavandoli (1920–2007) alias *Cava*. Televisiosarjaa esitettiin alun perin Italian yleisradioyhtiön RAI:n TV-kanavalla, sen jälkeen yli 40 muussa maassa. Sarjaa tehtiin kaikkiaan 90 jaksoa, ja ne ovat lyhyitä, yleensä noin 2½ minuutin mittaisia. Jaksoja esitettiin muun muassa ohjelmiston täytteenä ja mainosten välissä, ja suosion kasvettua niitä esitettiin myös elokuvateattereissa.

*Linus linjalla* -piirrossarjaa tuotettiin kolme kautta: 1972 (8 jaksoa), 1978 (56 jaksoa) ja 1986 (26 jaksoa). Sarja julkaistiin vuonna 2008 kokonaisuudessaan DVD:llä pohjoismaissa.

Sarjan idea syntyi alun perin vuonna 1969, kun Cavandoli suunnitteli mainoskampanjaa italialaiselle astiatehtaalle. Tuloksena oli isonenäinen piirroshahmo, joka on piirretty yhdellä viivalla siluettina. Hän on osa loputonta viivaa, ja hän kävelee sillä eteenpäin.

Kaksi vuotta myöhemmin oli vuorossa piirrossarja. Sarjassa Linus kohtaa erilaisia esteitä (esimerkiksi viiva päättyy kesken kaiken) ja vaatii tuohtuneena piirtäjältä korjausta tilanteeseen. Hahmon lisäksi kuvassa näkyy ajoittain piirtäjän käsi, kun tämä puuttuu asioihin. Taustaväri muuttuu tunnelman mukaisesti.

Piirrossarjan kaikki ääniroolit esitti Carlo Bonomi. Hän puhui Milanon murretta mahdollisimman epäselvästi, eikä sarjaa tarvitse dubata tai tekstittää. Musiikin sävelsi Franco Godi.

Piirrossarja palkittiin vuonna 1972 Annecyssa ja vuonna 1973 Zagrebissa. Sarjakuvaa on julkaistu useina kirjaversioina.
270 Park Avenue

**270 Park Avenue** tai **Union Carbide Building** oli pilvenpiirtäjä Midtownin alueella Manhattanin hallintoalueella New Yorkin kaupungissa New Yorkin osavaltiossa Yhdysvalloissa. Se rakennettiin kemianteollisuuden yritys Union Carbidelle. Rakennus valmistui vuonna 1961. Arkkitehtitoimisto Skidmore, Owings & Merrillin suunnittelema rakennus on 215 metriä korkea ja rakennuksessa on 52 kerrosta.Rakennus purettiin vuosina 2019-2021 ja se oli tuolloin maailman korkein suunnitelmallisesti purettu pilvenpiirtäjä.


Image:270 Park Avenue.JPG|2014 (Ennen purkamista)
Image:270 Park Avenue demolition progress - July 25 2019.jpg|Heinäkuu 2019
Image:2019-10-14 - 270 Park Avenue demolition.jpg|Lokakuu 2019


## Lähteet
Krzysztof Meyer

**Krzysztof Meyer** (s. 11. elokuuta 1943 Krakova) on puolalainen säveltäjä, pianisti ja musiikintutkija.

Meyer soitti jo nuorena pianoa ja urkuja, ja hän aloitti sävellysopinnot vuonna 1954 opettajinaan Stanisław Wiechowicz, Krzysztof Penderecki, Nadia Boulanger ja Witold Lutosławski. Hänen sävellysdebyyttinsä tapahtui vuonna 1964, jolloin esitettiin hänen ensimmäinen sinfoniansa. Vuonna 1965 hän oli Varsovan syksy -musiikkijuhlien nuorin säveltäjä (ensimmäinen jousikvartetto).

Meyer opetti musiikinteoriaa Krakovan konservatoriossa vuodet 1966–1987. Sen jälkeen hän on opettanut Kölnin musiikkikorkeakoulussa, ja hän hoitaa myös nykymusiikin professuuria Adam Mickiewicz -yliopistossa Poznańissa. Hän on kirjoittanut Dmitri Šostakovitšin ja Witold Lutosławskin elämäkerrat.

Varhaisimmissa sävellyksissään — esimerkiksi neljässä ensimmäisessä jousikvartetossa, kolmessa ensimmäisessä sinfoniassa ja oopperassa *Cyberiada* Stanisław Lemin librettoon — Meyer kokeili epäsovinnaisia ääniyhdistelmiä ja sonoriteetteja ja hyödynsi kaksitoistasäveljärjestelmää ja aleatoriikkaa. Myöhemmissä sävellyksissään 1970-luvulta lähtien Meyer on siirtynyt perinteisempään muotokieleen.

Meyerin tuotantoon kuuluu muun muassa kahdeksan sinfoniaa, useita konserttoja ja orkesteriteoksia, kaksitoista jousikvartettoa sekä muita kamarimusiikkiteoksia, pianomusiikkia ja näyttämöteoksia. Hän on julkaissut myös lukuisia musiikkitieteellisiä artikkeleita.

## Aiheesta muualla
* Krzysztof Meyer. Adam Mickiewicz Institute.
Megalomania (albumi)

**Megalomania** on tanskalais-norjalaisen Aqua-yhtyeen kolmas studioalbumi, joka julkaistiin 3. lokakuuta 2011. Yhtyeen edellinen virallinen studioalbumi *[[Aquarius (Aquan albumi)|Aquarius]]* julkaistiin yli 11 vuotta aiemmin. 

## Kappaleet
Kappalelista julkaistiin virallisesti 29. elokuuta 2011.

#
#
#
#
#
#
#
#
#
#
#

## Arvostelut
* Allmusic: 
* *[[Ekstra Bladet]]*: 
* *[[Jyllands Posten]]*: 

## Lähteet
Winfried Kretschmann

**Winfried Kretschmann** (s. 17. toukokuuta 1948 Spaichingen) on saksalainen poliitikko, joka on toiminut Baden-Württembergin osavaltion pääministerinä vuodesta 2011.

Opiskeluaikanaan Kretschmann toimi aktiivisesti maolaisessa organisaatiossa *Kommunistischer Bund Westdeutschland* (KBW). Kretschmann opiskeli Hohenheimin yliopistossa Stuttgartissa. Hän toimi biologian, kemian ja etiikan opettajana. Kretschmann on ensimmäinen vihreää puoluetta edustava osavaltion pääministeri Saksassa. Hän johti aluksi vihreistä ja sosiaalidemokraateista koostuvaa koalitiota, mutta vuonna 2016 hallituskumppaniksi vaihtuivat kristillisdemokraatit.

## Lähteet

## Aiheesta muualla
Sleep Now in the Fire

**Sleep Now in the Fire** on yhdysvaltalaisen rock-yhtye Rage Against the Machinen single vuodelta 1999. Se julkaistiin alun perin The Battle of Los Angeles -albumilla. Kappale käsittelee muun muassa orjuutta Yhdysvalloissa, Vietnamin sotaa ja Hiroshiman atomipommia. 

Sleep Now in the Firen musiikkivideo kuvattiin 26. tammikuuta 2000 New Yorkin kaupungin kielloista huolimatta New Yorkin pörssin edustalla. Musiikkivideolla parodioidaan tosi-tv-ohjelmaa *[[Haluatko miljonääriksi?]]* (*Who Wants to Be a Millionaire*) kilpailulla nimeltä *Who Wants to Be Filthy F#&%ing Rich*, jossa kilpailijat vastaavat väärin kysymyksiin kuten "kuinka monta amerikkalaista ei kuulu sairausvakuutuksen piiriin: A 45 miljoonaa, B muutama vanhus". Kuvauksia seuraamaan tulleen väkijoukon takia pörssin ovet suljettiin hetkellisesti ja ohjaaja Michael Moore pidätettiin. Video oli ehdolla MTV Video Music Awardsissa, mutta se hävisi Limp Bizkitin kappaleelle *[[Break Stuff]]*.
U-kiss

**U-KISS** () on eteläkorealainen poikabändi, jonka muodosti NH Media vuonna 2008. Yhtyeen nimi on lyhenne sanoista **''U**biquitous **K**orean **I**nternational Idol **S**uper **S**tar*. Ryhmän jäsenet ovat Soohyun, Kiseop, Eli, Kevin, Hoon ja AJ (kaksi viimeksi mainittua liittyivät ryhmään vuonna 2011 entisten jäsenien, Alexanderin ja Kibumin, lähdettyä)Vuonna 2014 Donghon lähdettyä yhtyeeseen tuli myös mukaan Jun . Yhtye on julkaissut kolme täyspitkää albumia: *Only One* julkaistiin 3. helmikuuta 2010, *Neverland'' julkaistiin 1. syyskuuta 2011 ja Collage 7. maaliskuuta 2013.

## Jäsenet

;Entiset jäsenet
Jule Styne

**Jule Styne**, alun perin **Julius Kerwin Stein** (31. joulukuuta 1905 Lontoo, Yhdistynyt kuningaskunta – 20. syyskuuta 1994), oli englantilaissyntyinen yhdysvaltalainen säveltäjä.

Hän sävelsi uransa aikana yli 1500 kappaletta muun muassa Hollywood-elokuviin ja Broadway-musikaaleihin. Hän voitti yhden parhaan laulun Oscar-palkinnon, kaksi Grammy-palkintoa sekä yhden Kennedy Center -palkinnon. Hänen menestyskappaleisiinsa kuuluvat muun muassa Sammy Cahnin sanoittamat ”I’ve Heard That Song Before”, ”I’ll Walk Alone” ja ”Let It Snow! Let It Snow! Let It Snow!”.

## Suomennettuja kappaleita
* ”Kaiken” (”People”)
* ”Kerran kesällä” (”Things We Did Last Summer”)
* ”Lunta saa tuiskuttaa” (”Let It Snow! Let It Snow! Let It Snow!”)
* ”Luotan timantteihin vain” (”Diamonds Are a Girl’s Best Friend”)
* ”Onnen lähde” (”Three Coins in the Fountain”)
* ”Rakastun liian helposti” (”I Fall in Love Too Easily”)
* ”Sataa lunta” (”Let It Snow! Let It Snow! Let It Snow!”)
* ”Viisi pientä minuuttia” (”Five Minutes More”)
* ”Yksin maailmassa” (”People”)

Lähde: Suomen Äänitearkisto ry.

## Lähteet

## Aiheesta muualla
*
Brooklynin vampyyri

**Brooklynin vampyyri** (engl. *Vampire in Brooklyn*) on vuonna 1995 ensi-iltaan tullut kauhukomediaelokuva. Pääosia siinä näyttelevät Eddie Murphy, Angela Bassett, Allen Payne, John Witherspoon, Zakes Mokae ja Joanna Cassidy. Elokuvan on ohjannut Wes Craven.

## Näyttelijöitä

## Lähteet

## Aiheesta muualla
* 
*
Kanal 5

**Kanal 5** (suom. *Kanava 5*) on ruotsalainen televisiokanava, jonka omistaa amerikkalaisen Discovery Communicationsin omistuksessa oleva Discovery Networks.

## Ohjelmisto
* Ruotsinlaivalla 24h
* Home and Away
* Mad Men
* Ruma Betty
* Gossip Girl
* 

## Aiheesta muualla
* Kanal5:n kotisivut
Sienipainike

**Sienipainike** on usein turvakytkimenä käytetty virran katkaiseva tai muun toiminnon suorittava laite.

Painike muistuttaa sientä, josta se saa nimensäkin. Painikkeen yläosa (*"lakki"*) on usein muovista valmistettu ja metallista alaosaa (*"vartta"*) isompi. Lakkia painettaessa virta katkeaa tai muu toiminto suoritetaan. Varren sisällä saattaa olla jousi, joka palauttaa lakin ennalleen heti painalluksen jälkeen. Toisissa malleissa taas on lukollinen kytkin, ja joissakin lakki palautuu sitä kiertämällä - myös jousen avulla. Lakissa saattaa olla myös LED-valo, joka palaa virran kulkiessa painikkeen läpi.

Mikäli laitetta käytetään turvakytkimenä, sen on oltava vikaturvallinen.
HMS Hare

**HMS Hare** on ollut kahdeksan Britannian Kuninkaallisen laivaston aluksen nimenä.

* Hare (1545), 10-tykkinen alus
* Hare (1649), royalistien sketsi
* Hare (1653), pinkki
* HMS Hare (1665), 6-tykkinen polttolaiva
* HMS Hare (1672), 6-tykkinen doggi
* HMS Hare (1703), mörssärivene
* HMS Hare (1709), 10-tykkinen sluuppi
* HMS Hare (J389), Algerine-luokan miinanraivaaja
Sally Kipyego

**Sally Jepkosgei Kipyego** (s. 19. joulukuuta 1985) on kenialaissyntyinen yhdysvaltalainen kestävyysjuoksija.

Kipyego sijoittui Oostenden maastojuoksun MM-kilpailuissa 2001 tyttöjen sarjassa kahdeksanneksi. Joukkuekilpailussa Kenia sai hopeaa. Hän voitti NCAA:n mestaruuden 5&nbsp;000 metrillä 2008, 10&nbsp;000 metrillä 2007 ja maastojuoksussa 2006, 2007 ja 2008 sekä sisäratojen NCAA:n mestaruuden 3&nbsp;000 metrillä 2007 ja 5&nbsp;000 metrillä 2007, 2008 ja 2009. 

Kipyego sai Daegun MM-kilpailuissa 2011 hopeaa 10&nbsp;000 metrillä ajalla 30.50,04. Lontoon olympialaisissa 2012 hän voitti niin ikään hopeaa 10&nbsp;000 metrillä ennätyksellään 30.26,37. Samojen kisojen 5&nbsp;000 metrillä hän sijoittui neljänneksi. Pekingin MM-kisoissa 2015 hän sijoittui 10&nbsp;000 metrillä viidenneksi.

Kipyego sai elokuussa 2019 Yhdysvaltain edustusoikeuden. Helmikuussa 2020 hän sijoittui kolmanneksi maratonjuoksun Yhdysvaltain olympiakarsintakilpailussa ja tuli valituksi Yhdysvaltain joukkueeseen Tokion olympialaisiin. Seuraavalle vuodelle siirtyneissä Tokion kisoissa hän oli maratonilla seitsemästoista.

## Henkilökohtaiset ennätykset
### Ulkoradat

### Sisäradat

## Lähteet

## Aiheesta muualla

*Sally Kipyego Bio, Stats, and Results  Olympics at Sports-Reference.com
Kyrö (etunimi)

**Kyrö** on suomalainen miehen etunimi. Nimipäivänä oli suomenkielisessä almanakassa 12. marraskuuta vuosina 1929–1949. Ortodoksisessa kalenterissa Kyrö on liitetty Kyyrokseen ja Kyriakokseen, sillä nämä nimet muistuttavat sitä äänteellisesti. 

Kyrö on ollut Suomessa etunimenä seitsemällä 1930-luvulla ja seitsemällä 1940-luvulla syntyneellä miehellä. 1960–1990-luvuilla nimeä ei saanut yksikään suomalainen, mutta vuosina 2000–2009 se annettiin alle viidelle ja 2010-luvulla jälleen alle viidelle miehelle. Kaikkiaan Kyrö-etunimeä on kantanut Suomessa Digi- ja väestötietoviraston Nimipalvelun tietojen mukaan alle 30 miestä.

## Lähteet
Lavea lähes väljä etuvokaali

**Lavea lähes väljä etuvokaali** on vokaaliäänne, jota suomen kielen oikeinkirjoituksessa merkitään kirjaimella Ä/ä. Kansainvälisessä foneettisessa aakkostossa sen merkki on . Se asettuu vielä väljemmän etuvokaalin  ja puoliväljän etuvokaalin  väliin, ja monessa kielessä jotkut näistä äänteistä ovatkin toistensa allofoneja.
Suomen fonologiassa äänteen takainen vastine on lavea väljä takavokaali, jota merkitään foneettisesti niin sanotulla latinalaisella alfalla  ja suomen kielen oikeinkirjoituksessa kirjaimella A/a.

## Ääntäminen

Vokaalia  määrittävät seuraavat foneettiset piirteet:
* Vokaali on *[[Etuvokaali|etinen]]*, koska kielen massa suuontelossa on suhteellisen edessä.
* Vokaali on *lähes väljä*, koska kielen korkein kohta on varsin alhaalla, muttei alimmassa mahdollisessa kohdassaan.
* Vokaali on *lavea*, koska huulten asento on soikea, ei pyöreä.

## Esiintyminen eri kielissä

Lavea lähes väljä takavokaali  esiintyy vain joissakin kielissä spesifinä foneemina. Sen kirjoitustapa vaihtelee.
* Suomessa ja virossa  merkitään kirjaimella *ä*.
* Ruotsissa  voidaan merkitä kirjaimella *ä* tai *e* sanasta riippuen, ja toisaalta kirjain *ä* voi edustaa myös äännettä ; esimerkiksi suomenruotsiksi *erkänna* ääntyy .
* Norjassa ja tanskassa se kirjoitetaan *æ*, norjassa usein myös *e*. Norjassa äänne on tyypillisesti hiukan keskisempi kuin suomessa, paitsi diftongissa .
* Englannissa kirjain *a* edustaa usein äännettä , esimerkiksi sanassa *hat*.
* Azerissa  merkitään kirjaimella *ə*. Alun perin käytössä oli vuoteen 1991 kyrillinen kirjaimisto, jossa äänteelle oli käytössä vastaava kirjain. Ensimmäisessä latinalaisen kirjaimiston versiossa äännettä kuvasi kirjain *ä*, mutta se vaihdettiin nykyiseen (*ə*) heti seuraavana vuonna.
* Tataarissa kyrillisessä versiossa käytetään samaa kuin azerin (*ə*) ja latinalaisessa versiossa kirjainta *ä*, joskin myös *ə* on ollut käytössä latinan kirjaimistolla.
* Turkissa kirjain *e* lausutaan ~[æ] silloin kun sitä seuraa tavut m, n, l, r.

Monissa kielissä, muun muassa ranskassa ja saksassa, esiintyy suomen - ja -äänteiden väliin sijoittuva lavea puoliväljä etuvokaali .

## Lähteet
*

### Viitteet
Michael Beinhorn

**Michael Beinhorn** on yhdysvaltalainen tuottaja ja muusikko. Muusikkona hänen uransa alkoi kosketinsoittajana Material-yhtyeessä.

## Diskografia tuottajana

*1983: *[[Future Shock]]* - Herbie Hancock
*1987: *[[The Uplift Mofo Party Plan]]* - Red Hot Chili Peppers
*1989: *[[Mother’s Milk]]* - Red Hot Chili Peppers
*1992: *[[Grave Dancers Union]]* - Soul Asylum
*1992: *Soul Martini* - Cavedogs
*1994: *[[Superunknown]]* - Soundgarden
*1995: *[[Ozzmosis]]* - Ozzy Osbourne
*1996: *White Light, White Heat, White Trash* - Social Distortion
*1998: *Celebrity Skin* - Hole
*1998: *[[Mechanical Animals]]* - Marilyn Manson
*1999: *The Verve Pipe* - The Verve Pipe
*2002: *[[Untouchables]]* - Korn
*2003: *[[Natural Selection]]* - Fuel
*2004: *Lest We Forget: The Best Of* - Marilyn Manson
*2005: *Permanent Record: The Very Best of Violent Femmes* - Violent Femmes
*2005: *The Best of Fuel* - Fuel
*2005: *[[And the Glass Handed Kites]]* - Mew
*2006: *A Public Display of Affection* - The Blizzards
*2006: *[[The Bronx (albumi)|The Bronx]]* - The Bronx
*2007: *Everything Last Winter* - Fields
*2008: *The Sucker Punch Show- Lovedrug
*2008: *Domino Effect* - The Blizzards
*2010: *Nobody's Daughter* - [[Hole (yhtye)|Hole]]
*2015: *+ − (plus minus)* – Mew
*2014: *You Know My Name* / *Wedding Day* - Courtney Love
*2016: *Control* – Kensington
*2021: *Van Weezer* - Weezer <small>(Pre-production</small>
*2023: *Hitchhiker'' - Cuco
Lavea puoliväljä etuvokaali

**Lavea puoliväljä etuvokaali** on vokaaliäänne, joka sijoittuu ääntämykseltään suomen kielen äänteiden *e*  ja *ä*  väliin. Kansainvälisessä foneettisessa aakkostossa sen merkki on . Äännettä merkitään useissa kielissä kirjaimella E (e) (johon voi liittyä jokin tarke). Suomen kielessä se ei esiinny itsenäisenä foneemina.

## Ääntäminen

Vokaalia  määrittävät seuraavat foneettiset piirteet:
* Vokaali on *[[Etuvokaali|etinen]]*, koska kielen massa suuontelossa on suhteellisen edessä.
* Vokaali on *puoliväljä*, koska kielen korkein kohta on suhteellisen alhaalla.
* Vokaali on *lavea*, koska huulten asento on soikea, ei pyöreä.

## Esiintyminen ja kirjoittaminen eri kielissä
 
Lavea puoliväljä etuvokaali  esiintyy esimerkiksi seuraavissa kielissä (ainakin joissain murteissa):
* saksassa, esim. *Bett*  ’sänky’
* englannissa, esim. *bed*  ’sänky’
* ranskassa, esim. *bête*  ’peto’.
Suomalainen mieltää lavean väljän etuvokaalin useimmiten äänteen [e] allofoniksi, mikä saattaa aiheuttaa vaikeuksia sellaisten vieraiden kielten oppimisessa, joissa kysymys on kahdesta eri foneemista, kuten ranskassa.

## Lähteet
*

### Viitteet
Yamaha YZ125

**Yamaha YZ 125cc** on yksi Yamaha Corporationin valmistamista kaksitahtisista moottoripyöristä. Suomessa on muutamia Yamaha YZ:etoja A1-rekisteröityjä kevytmoottoripyöriä.

## Lähteet
* Yamaha Suomi
* AKE
Energiametsä

**Energiametsä** on pelto, jolla kasvatetaan lyhytkiertoviljelynä polttopuuta. Energiametsissä tuotetaan pääasiassa nopeakasvuisia pajulajeja (*Salix*). Energiametsä hakataan noin joka neljäs vuosi ja se perustetaan pistokkaista. 

Pajuviljelmät hakataan tavallisesti 3–4 vuoden kuluttua. Versot ovat silloin keskimäärin 5–7-metrisiä ja läpimitta rinnan korkeudelta on noin 3–5 senttimetriä. Versot katkotaan noin 5–10 senttimetrin kohdalta. Hakkuun jälkeen kannat puskevat uusia versoja ja hakkuu voidaan käynnistää uudestaan 3–4 vuoden kuluttua.

Viljelmien kasvu hidastuu noin 20–25 vuoden päästä, jolloin on aika nostaa kaikki kannot ylös ja istuttaa uusia pajuja tilalle. Vaihtoehtoisesti maan voidaan antaa palautua takaisin tavalliseksi pelloksi.

Energiametsän kustannukset ovat nykyään korkeammat kuin mitä maanviljelijä saa sadostaan. Ruotsi on johtava maa pajun viljelemisessä. Siellä viljellään noin 15&nbsp;000 hehtaaria, mikä on kolme kertaa niin paljon kuin muualla maailmassa yhteensä.

## Katso myös
* energiakasvi

## Lähteet
Versailles’n yliopisto

**Versailles’n yliopisto** on ranskalainen julkinen yliopisto. Se perustettiin vuonna 1991 ja sijaitsee Versailles’ssa.

## Lähteet

## Aiheesta muualla
Kazım Ayvaz

**Kazım Ayvaz** (10. maaliskuuta 1938 Rize – 18. tammikuuta 2020 Helsingborg, Ruotsi) oli turkkilainen kreikkalais-roomalaisen tyylin painija, olympiavoittaja ja maailmanmestari.

Ayvaz voitti 70 kg:n painoluokan olympiakultaa Tokiossa 1964. Roomassa 1960 hän oli neljäs, ja Méxicossa 1968 hän vetäytyi kesken turnauksen. MM-kilpailuista Ayvaz voitti kaksi maailmanmestaruutta.

Ayvaz nimettiin vuonna 2011 Istanbulin koti-MM-kilpailujen yhteydessä FILA:n kunniagalleriaan.

## Lähteet
* Profiili foeldeak.com:in painitietokannassa 
* Profiili FILA:n sivustolla 
* 

### Viitteet
64 (luku)

**64** (**kuusikymmentäneljä**) on luonnollinen luku, jota edeltää luku 63 ja seuraa luku 65.

## Matematiikassa
* 64 on yhdistetty ja vajaa luku.
* 64 on kaksitoistakulmioluku.
* 64 on keskitetty kolmioluku.
* 64 on kahden potenssi: 2^6.
* 64 on pienin kahden potenssi, jota ei edellä eikä seuraa alkuluku.
* 64 on pienin epätriviaali luku, joka on sekä neliöluku (8^2) että kuutioluku (4^3).
* 64 on Harshad-luku binäärijärjestelmässä, nelijärjestelmässä (10004) ja oktaalijärjestelmässä.
* 64 on palindromi seitsenjärjestelmässä (1217).
* 64 kuuluu Erdősin–Woodsin lukuihin.
* 64 on Grahamin luvun tasojen määrä.
* 64 on pienin luku, jolla on tasan seitsemän tekijää.
* 64 on kahden peräkkäisen alkuluvun (61 ja 67) keskiarvo.
* 64 ensimmäisen alkuluvun summa (8&nbsp;893) on myös alkuluku.
* Jokainen positiivinen kokonaisluku luvun 64 tekijöiden summaan (127) saakka voidaan muodostaa luvun 64 eri tekijöiden summana.
* 64 voidaan muodostaa kahden neliöluvun erotuksena kahdella tavalla: 10^2-6^2 ja 17^2-15^2.
* 64 esiintyy yhdessä jaottomassa Pythagoraan kolmikossa: 64^2+1023^2 = 1025^2.
* Kuutio voidaan jakaa seitsemällä tasolla enintään 64 osaan.

## Luonnontieteissä
* 64 on jaksollisessa järjestelmässä gadoliniumin järjestysluku.
* Nikkeli-64 on nikkelin vakaa isotooppi.
* Sinkki-64 on sinkin vakaa isotooppi.
* Palladium-110, kadmium-112 ja tina-114 ovat vakaita isotooppeja, joiden neutroniluku on 64.
* 64 on geneettisessä koodissa RNA-kooditaulukon värien määrä.
* Mustasilmägalaksi tunnetaan myös nimellä M64.

## Muissa yhteyksissä
* Shakkilaudassa on 64 ruutua.
* Kiinan kirjoitusjärjestelmän merkeissä voi olla maksimissaan 64 vetoa.
* Kamasutrassa kuvaillaan 64 seksuaalista aktia.
* Uuden-Seelannin kansainvälinen suuntanumero on 64.
* Boeing AH-64 Apache on taisteluhelikopteri.
* Commodore 64 oli suosittu kotitietokone.
* Nintendo 64 on pelikonsoli.
* Monet suorittimet, kuten AMD64-arkkitehtuurin mukaiset, ovat 64-bittisiä.
* Lakkautettu kantatie 64 kulki Ylistaron ja Jalasjärven välillä.
* Eurooppatie E64 kulkee Italiassa.

## Lähteet
Hüseyin Akbaş

**Hüseyin Akbaş** (1933 Tokat – 15. helmikuuta 1989) oli turkkilainen vapaapainija, olympiamitalisti ja maailmanmestari.

Akbaş saavutti kesäolympialaisissa 57 kg:n painoluokassa hopeaa Tokiossa 1964 ja pronssia 52 kg:n sarjassa Melbournessa 1956. MM-kilpailuista Akbaş voitti vapaapainissa neljä mestaruutta ja yhden pronssin. Lisäksi hän voitti yhden MM-pronssin kreikkalais-roomalaisesta painista.

Akbaş nimettiin vuonna 2011 Istanbulin koti-MM-kilpailujen yhteydessä FILA:n kunniagalleriaan.

## Lähteet
* Profiili foeldeak.com:in painitietokannassa 
* Profiili FILA:n sivustolla 
* Hüseyin Akbaş Biography and Olympic Results  Olympics at Sports-Reference.com 

### Viitteet
David Fernández Borbalán

**David Fernández Borbalán** (s. 30. toukokuuta 1973 Almería, Espanja) on espanjalainen jalkapalloerotuomari. Hän on toiminut kansainvälisenä erotuomarina tammikuusta 2010 lähtien.

Fernández Borbalán tuomitsi ensimmäisen Espanjan Primera Divisiónin ottelunsa 12. syyskuuta 2004, jossa kohtasivat Levante ja Racing Santander. Hän on ensimmäinen Espanjan korkeimmalla sarjatasolla tuominnut almeríalainen erotuomari sitten Juan Andújar Oliverin.

Ensimmäisen kansainvälisen ottelunsa Fernández Borbalán tuomitsi 18. tammikuuta 2010. Ystävyysottelussa kohtasivat Suomi ja Etelä-Korea.

## Lähteet

## Aiheesta muualla
* David Fernández Borbalánin esittely World Football -sivustolla
Nikolai Atanasov

**Nikolai Atanasov** (, s. 11. joulukuuta 1974 Sofia) on bulgarialainen pituushyppääjä.

Atanasov karsiutui Sevillan MM-kilpailuissa 1999 ja Sydneyn olympialaisissa 2000. Vuonna 2002 hän karsiutui Wienin sisäratojen EM-kilpailuissa ja seuraavana vuonna Pariisin MM-kilpailuissa. Atanasov karsiutui myös Ateenan olympialaisissa 2004, Göteborgin EM-kilpailuissa 2006 ja Osakan MM-kilpailuissa 2007.

Atanasov oli viides Valencian sisäratojen MM-kilpailuissa 2008 tuloksella 790 cm, karsiutui saman vuoden Pekingin olympialaisissa ja oli jälleen viides Torinon sisäratojen EM-kilpailuissa 2009 tuloksella 811 cm. Berliinin MM-kilpailuissa 2009 sekä vuoden 2010 Dohan sisäratojen MM-kilpailuissa ja Barcelonan EM-kilpailuissa hän karsiutui, kuten kävi myös Pariisin sisäratojen EM-kilpailuissa 2011.

Atanasovin ennätys on 831 cm, jonka hän hyppäsi Pýrgoksessa 27. heinäkuuta 2003. Sisäradoilla hän on hypännyt 811 cm Torinossa 8. maaliskuuta 2009.

## Lähteet
*
*
Peacock-luokka

**Peacock-luokka** oli Britannian kuninkaallisen laivaston partiokorvettiluokka, johon kuului viisi alusta. Luokan alusten rahoitus jaettiin Yhdistyneen kuningaskunnan (25 %) ja Hong Kongin (75 %) kesken, ja niiden piti korvata viisi tykkiveneiksi muutettua Ton-luokan miinanraivaajaa.

## Alukset
Ensimmäiset alukset tilattiin kesäkuussa 1981. Kaksi viimeistä *HMS Swallow* ja *HMS Swift* katsottiin valmistuessaan ylijäämäksi, ja ne myytiin vuonna 1988 Irlannin laivastolle. Loput kolme poistettiin palveluksesta vuonna 1996 ennen niiden myyntiä Filippiinien laivastolle.

## Lähteet
*

### Viitteet
Wilfredo Martínez

**Wilfredo Martínez** (s. 9. tammikuuta 1985) on kuubalainen pituushyppääjä.

Martínez oli kahdeksas Valencian sisäratojen MM-kilpailuissa 2008 tuloksella 772 cm. Vuoden 2010 Dohan sisäratojen MM-kilpailuiden karsinnassa hän jäi ilman tulosta. Vuoden 2007 Pan-Amerikan kisoissa hän sijoittui toiseksi ja voitti kultaa vuoden 2008 Keski-Amerikan ja Karibian alueen mestaruuskilpailuissa.

Pekingin olympialaisissa Martínez sijoittui alun perin viidenneksi tuloksella 819 cm, mutta hänen suorituksensa hylättiin vuonna 2016 kun hän jäi kiinni dopingin käytöstä Pekingissä antamansa dopingnäytteen uusintatutkimuksissa. Hän sai vuoden kilpailukiellon ajalle 18.5.2016–17.5.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009.

Martínezin ennätys on 831 cm, jonka hän hyppäsi Calissa 6. heinäkuuta 2008. Sisäradoilla hän on hypännyt 818 cm Madridissa 20. helmikuuta 2010.

## Lähteet
*
*

### Viitteet
Tanskalainen maajussi

**Tanskalainen maajussi** on tanskalainen televisiosarja, alkuperäiseltä nimeltään *Bonderøven*, jota esitetään Tanskassa televisiokanavalla DR1. Alun perin ohjelmaa esitettiin kanavalla DR2, jossa se saavutti kanavan suurimpia katsojalukuja.

Sarjan ensimmäinen kausi esitettiin Tanskassa ensimmäisen kerran 23.&nbsp;maaliskuuta – 11.&nbsp;toukokuuta 2008. Sarjaa on tehty jo 32 kautta (-2025).

Suomessa sarja tunnetaan nimellä *Tanskalainen maajussi* suomeksi ja *En tvättäkta lantis* ruotsiksi, ja sitä esittää Yle Fem ja TV2. Sarjaa esitetään Ruotsissa SVT:llä nimellä *100&nbsp;procent bonde*, Norjassa NRK1:llä nimellä *Bondeknølen*. 

Sarja seuraa nuorta (s. 1983) Frank Ladegaard Erichseniä, joka ostaa vanhan maatilan läheltä Grenaata Djurslandin niemimaalla ja ryhtyy toteuttamaan unelmaansa yksinkertaisesta maalaiselämästä ja omavaraisuudesta. Käsistään kätevä Frank käyttää mielellään vanhoja koneita ja menetelmiä. Frank ei ole kuitenkaan kokonaan siirtynyt vanhaan aikaan, vaan käyttää myös nykyaikaisia välineitä, kuten traktoria ja sähkötyökaluja. Frank kuvaa tavoitteitaan seuraavasti: ”tarkoituksena ei ole siirtyä kivikaudelle vaan pyrkiä tekemään asiat yksinkertaisemmin.”

Frank elää tilalla yhdessä puolisonsa Theresa Jessingin kanssa. Theresa valmistaa käsitöitä omassa yrityksessään. Sarjan edetessä perheeseen syntyy ensin poika Johan vuonna 2008 ja tytär Alma vuonna 2010. Lemmikkinä tilalla eli pitkään alaskanhusky Malik, joka kuoli 13-vuotiaana 20. kauden jaksossa 4. Muita tilan eläimiä ovat lukuisat kissat, lehmät, hevoset, vuohet, hanhet ja siat. 22. kauden jaksossa 7. tilalle tuli uusi perheenjäsen, labradorinnoutajan pentu Kajsa.  28. kauden jaksossa 4. tilalle tuli uusi hevonen, 3-vuotias pilkullinen Filippa, työhevosen Solveigin kaveriksi.

## Lähteet

## Aiheesta muualla

* Danmarks Radio: Bonderøven-haku 
* Tanskalainen maajussi Yle Areenassa
Jessica Hardy

**Jessica Adele Hardy** (s. 12. maaliskuuta 1987 Long Beach, Kalifornia) on yhdysvaltalainen uinnin olympiavoittaja ja seitsenkertainen maailmanmestari. Hän on voittanut pitkän radan MM-kilpailuissa 50 metrin rintauinnin Melbournessa 2007 ja Shanghaissa 2011. Manchesterin lyhyen radan MM-kilpailuissa 2008 hän sai kultaa 50 ja 100 metrin rintauinnissa sekä 4&nbsp;×&nbsp;100 metrin sekauintiviestissä ja Istanbulissa 2012 4&nbsp;×&nbsp;100 metrin vapaauintiviestissä. Niiden lisäksi Hardy on voittanut MM-kilpailuissa yhteensä kahdeksan hopea- ja neljä pronssimitalia. Lontoon olympialaisissa 2012 hän sai kultaa sekauintiviestissä, jonka alkuerissä hän ui, ja pronssia 4&nbsp;×&nbsp;100 metrin vapaauintiviestissä.

Barcelonan MM-kilpailuissa 2013 Hardy saavutti kultaa 4&nbsp;×&nbsp;100 metrin sekauintiviestissä sekä pronssia 50 ja 100 metrin rintauinnissa.

Heinäkuussa 2008 Hardy antoi positiivisen dopingnäytteen, jonka mukaan hänessä oli kiellettyä piristettä, klenbuterolia. Hardy kuitenkin väitti ettei ole koskaan kuullutkaan kyseisestä aineesta, ja arveli näytteen johtuneen pilaantuneesta ruoasta tai sabotaasista.

Elokuun ensimmäisenä päivänä 2008 Yhdysvaltain anti-doping-yhdistys ilmoitti, että Jessica Hardyn antamasta dopingnäytteestä löytyi klenbuterolia, joka on urheilussa kielletty aine. Tämän johdosta Hardy vetäytyi vapaaehtoisesti maansa olympiajoukkueesta. Toukokuussa 2009 ilmoitettiin, että hän tulisi olemaan vuoden urheilukiellossa.

## Lähteet
* Profiili swimrankings.net-sivustolla 
* Saavutukset the-sports.org-sivustolla 
### Viitteet
Kuka murhasi rouva Skrofin?

**Kuka murhasi Rouva Skrofin?** on Mika Waltarin vuonna 1939 julkaistu salapoliisiromaani ja Komisario Palmu -sarjan ensimmäinen teos. Waltari voitti tällä teoksella pohjoismaisen salapoliisiromaanikilpailun Suomen osuuden. Tässä Palmu-sarjan esikoisessa tutkija Markku Envall on nähnyt teologisen merkitystason.

## Juoni

Rikas leskirouva Alma Skrof löydetään asunnostaan kuolleena. Aluksi kuolema vaikuttaa tapaturmalta: rouvan luullaan jättäneen kaasuhanan auki. Komisario Palmu lähetetään tutkimaan tapausta ja pian se paljastuukin murhaksi. Miksi rouva oli muuttanut testamenttiaan edellisenä päivänä, missä on rouvan tytärpuoli Kirsti ja mikä osuus saarnaaja Mustapäällä on murhaan? 

## Sovitukset

Kirjasta tehtiin Matti Kassilan ohjaamana elokuva *[[Kaasua, komisario Palmu!]]* (1961). Kassila muutti nimeä, koska halusi Palmun nimen elokuvan nimeen. Vuonna 2017 kirjasta tehtiin kesäteatteriversio Tampereen komediateatteriin nimellä *Kaasua, komisario Palmu!* Joel Elstelän ohjaamana.

## Lähteet
Tadeu Terra

**Tadeu Souza Terra** (s. 30. lokakuuta 1986 Niterói, Rio de Janeiro, Brasilia) on brasilialainen jalkapalloilija, pelipaikaltaan laitalinkki. Hän edustaa USL Professional Divisionin FC New Yorkia.

Terra muutti kotimaastaan Yhdysvaltoihin vuonna 2006 saatuaan urheilija-apurahan newyorkilaiselta St. Johnin yliopistolta, jossa hän opiskeli ja pelasi jalkapalloa vuodet 2006–2010. Yliopistovuosinaan hän pelasi myös USL Premier Development League -amatööriliigan Long Island Rough Ridersissä.

Maaliskuussa 2011 Terra teki ammattilaissopimuksen USL Professional Divisionin FC New Yorkin kanssa. Hän voitti debyyttikaudellaan liigan syöttötilaston kahdeksalla maalisyötöllään ja oli ehdolla vuoden tulokkaaksi. USL-kauden päätyttyä hänet lainattiin elokuun 2011 lopulla suomalaiseen Myllykosken Palloon, jossa hän pelasi seitsemässä Veikkausliigan ottelussa.

## Lähteet

## Aiheesta muualla

* Tadeu Terran esittely Veikkausliigan sivustolla
Yaquin kieli

**Yaquin kieli** on Meksikon Sonoran ja Yhdysvaltojen Arizonan osavaltioissa asuvien yaquiden puhuma kieli. Se kuuluu uto-atsteekkilaisten kielten kielikuntaan. Meksikossa kielellä on noin 14&nbsp;000 puhujaa ja Yhdysvalloissa vuoden 2000 tietojen mukaan 620. Kieli on läheistä sukua mayon kielelle ja kielien puhujat ymmärtävät osittain toisiaan.

## Piirteet
Tavallisin sanajärjestys yaquin kielessä on subjekti-objekti-verbi. Niinpä esimerkiksi suomen kielen lause "minä näen kissan" sanottaisiin yaquin kielen sanajärjestykseen käännettynä "minä kissan näen". Yksiköistä tehdään monikkoja lisäämällä sanan loppuun pääte -m tai -im. Päätettä -im käytetään, jos sana on vokaaliin loppuva laina espanjasta tai englannista. Päätettä -k käytetään menneisyyteen viittaavissa aikamuodoissa ja päätettä -ne futuurissa. Säännöissä on tosin monia poikkeuksia.Sanojen ääntäminen vaihtelee voimakkaasti eri puhujaryhmien kesken.

## Lähteet
LÉ Orla

**LÉ Orla** (viirinumero P41) on Irlannin laivaston Peacock-luokan partiovene, joka valmistui Britannian kuninkaallisen laivaston *HMS Swiftiksi*. Se nimettiin Irlannin laivastossa irlantilaisen prinsessan Orlan mukaan.

## Valmistus

Alus tilattiin Hall, Russell and Companyltä Aberdeenista, missä köli laskettiin 1983. Se laskettiin vesille 11. syyskuuta 1983 ja liitettiin 3. toukokuuta 1984 kuninkaalliseen laivastoon nimellä *HMS Swift*.

## Palvelus
Vuoden 1985 kesästä alkaen alus oli Hongkongissa, kunnes se todettiin alkuvuodesta 1988 tarpeettomaksi ja poistettiin palveluksesta. Alus hinattiin Britteinsaarille ja myytiin 21. marraskuuta 1988 Irlannille, joka liitti sen 16. tammikuuta 1989 laivastoonsa nimellä *LÉ Orla*.  Aluksen ensimmäisenä päällikkönä oli komentajakapteeni Tuohy.

## Lähteet
*
*
*

### Viitteet
Rahat ja pois

__NOTOC__
**Rahat ja pois** on Ne Luumäet -yhtyeen kokoelmalevy. Se julkaistiin alun perin huhtikuussa 1999 ja uudelleen vuonna 2011. Levy sisältää Ne Luumäkien suurimmat hitit vuosilta 1986–1993 sekä uudet kappaleet ”Tiedän mitä teit viime kesänä” ja ”Autopartio 525” vuodelta 1999.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet
* Albumin kansivihko

### Viitteet
Kostjantyn Lerner

**Kostjantyn Zaivelevytš Lerner ** (; 28. helmikuuta 1950 Odessa – 24. syyskuuta 2011) oli ukrainalainen shakin suurmestari. Vuosina 1978–1982 hän oli shakin Ukrainan-mestari. 

## Lähteet

## Aiheesta muualla
*Chessgames.com
Mark Clattenburg

**Mark Clattenburg** (s. 13. maaliskuuta 1975 Consett, County Durham, Englanti) on englantilainen jalkapalloerotuomari. Hänestä tuli kansainvälinen erotuomari vuonna 2006. Varsinaiselta ammatiltaan hän on sähköasentaja.

Clattenburg tuomitsi ensimmäisen ottelunsa Englannin Valioliigassa 21. elokuuta 2004, kun Everton ja Crystal Palace pelasivat vastakkain. Clattenburg on tunnustautunut Newcastle Unitedin kannattajaksi, minkä vuoksi hän ei voi tuomita joukkueen otteluita.

Vuonna 2016 Clattenburg tuomitsi sekä Mestarien liigan että Euroopan-mestaruuskilpailujen loppuottelun.

## Lähteet

## Aiheesta muualla
* Mark Clattenburgin tilastot Soccerbase-sivustolla
Dejen Gebremeskel

**Dejen Gebremeskel** (s. 24. marraskuuta 1989) on etiopialainen kestävyysjuoksija.

Gebremeskel sai hopeaa alle 20-vuotiaiden Afrikan-mestaruuskilpailujen 5&nbsp;000 metrin juoksussa Ouagadougoussa 2007. Hän oli Edinburghin maastojuoksun MM-kilpailuissa 2008 poikien sarjassa 18:s. Joukkuekilpailussa Etiopia sijoittui toiseksi. Hän sai samana vuonna pronssia Bydgoszczin alle 20-vuotiaiden MM-kilpailujen 5&nbsp;000&nbsp;metrin juoksussa ajalla 13.11,97.

Gebremeskel sijoittui Dohan sisäratojen MM-kilpailuissa 2010 kymmenenneksi 3&nbsp;000&nbsp;metrin juoksussa.
Hän sai Daegun MM-kilpailuissa 2011 pronssia 5&nbsp;000&nbsp;metrillä ajalla 13.23,92. Istanbulin sisäratojen MM-kilpailuissa 2012 Gebremeskel oli viides 3&nbsp;000 metrillä ajalla 7.42,60. Lontoon olympialaisissa 2012 hän voitti hopeaa 5&nbsp;000 metrillä ajalla 13.41,98. Moskovan MM-kilpailuissa hän sijoittui 10&nbsp;000 metrillä 16:nneksi. Hän sai 3&nbsp;000 metrillä pronssia Sopotin MM-hallikilpailuissa 2014 ajalla 7.55,39.

## Henkilökohtaiset ennätykset
### Ulkoradat

### Sisäradat

## Lähteet
Bologojen rautatieasema

**Bologojen (Moskovan) rautatieasema** () on Venäjän Tverin alueen Bologojessa, vilkkaasti liikennöidyn Pietarin ja Moskovan välisen radan varrella sijaitseva Venäjän rautateiden risteysasema. 

Runsaan pikajunaliikenteen ohella Bologojen Moskovan asemalta liikennöi lähijunia Tveriin.

## Lähteet

## Aiheesta muualla

* Venäjän rautateiden matkustajaliikenteen sivut, sis. aikatauluhaku  (rzd.ru)
* Расписание поездов по вокзалу Бологое. Отправление. - Bologojen rautatieaseman kaukojunien aikatauluja  (rasp.yandex.ru)
* Расписание электричек по вокзалу Бологое - Bologojen aseman lähijunien aikatauluja  (rasp.yandex.ru)
* Aikatauluhaku Bologojen Moskovan asemalle (kaukojunat)  (poezda.net)
* Venäjän rautateiden luoteisen osan, eli Lokakuun rautateiden rataverkon jpg-kartta väliasemineen 
*  ,  (parovoz.com)
Lasinalunen

**Lasinalunen** tai **lasinalusta** on lasin tai kupin alla käytettävä alusta, joka suojelee pöytää tiivistyneeltä vedeltä tai märältä lasilta.

Lasinaluset valmistetaan yleensä kartongista, mutta käytössä on myös kestävämpiä materiaaleja, kuten muovit, jopa korkki ja keramiikka. Lasinalusissa voidaan käyttää myös erilaisia kuoseja, jolloin niitä voidaan pitää tunnisteina eri henkilöiden käytössä oleville laseille esimerkiksi illanistujaisissa.

Lasinaluset ovat usein mainostuotteita. Ne voivat mainostaa ravintolaa itseään tai esimerkiksi olutmerkkiä.

Lasinalusten kerääminen on harrastus, josta käytetään nimitystä tegestologia.

## Aiheesta muualla
* A collection of coasters
Jääpallon SM-sarjakausi 1985–1986

**Jääpallon Suomenmestaruus kaudella 1985-1986** ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura, hopeaa sai sarjanousija Lappeenrannan Veiterä. Vuodesta 1941 lähtien SM-sarjassa pelanneen Oulun Palloseuran putoaminen varmistui 5. helmikuuta, kun se hävisi Kemissä Veitsiluodon Vastukselle 0–6.

## Mestaruussarja
### Sarjataulukko

OPS putosi sarjasta suoraan. RoPS karsintaan. 

### Karsintasarja

Kampparit nousi SM-sarjaan, jossa myös RoPS säilyi.

### Runkosarjan parhaat pisteentekijät

## Välierät
Välierät pelattiin kaksiosaisina ja ne aloitettiin molemmat Helsingissä. 

## Loppuottelu
9.3.1986 Pori

## Lopulliset sijoitukset

## Suomen mestarit
**OLS**: Jukka Palinsaari, Jorma Saastamoinen, Kalevi Immonen, Juha Niemikorpi, Ari Rintala, Timo Okkonen, Ilkka Alatalo, Sakari Puotiniemi; Matti Alatalo, Jari Loukkola, Jari Löthman; Jouni Vesterinen, Jouko Kämäräinen, Marko Paksuniemi, Heikki Kontturi. Valmentaja Reijo Karppinen.

## Lähteet
* Siukonen-Ahola: Urheilu Jätti 1987, Gummerus ()

### Viitteet
Celebesinpöllönen

**Celebesinpöllönen** (*Otus manadensis*) on pöllöihin kuuluva lintu. Sitä tavataan Indonesiassa. Sen elinpiiriä ovat subtrooppiset ja trooppiset alavat ja vuoristometsät.

 
## Lähteet

## Aiheesta muualla
*
(233960) 2010 AX2

**(233960) 2010 AX<sub>2</sub>** (kirjoitetaan myös **(233960) 2010 AX2**) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Kohteen absoluuttinen magnitudi (H) on . Kiertoradan eksentrisyys on  ja inklinaatio on . Kiertoaika Auringon ympäri on noin .

## Lähteet
*JPL Small-Body Database Browser: 233960 (2010 AX2) 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 

### Viitteet
1809 Prometheus

**1809 Prometheus** on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välillä. Prometheuksen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä kreikkalaisen mytologian Prometheuksen mukaan, mutta ennen kuin se sai nimensä se tunnettiin tilapäisellä tunnuksella **2522 P-L**. Koska Prometheuksen absoluuttinen magnitudi (H) on 12,1, sen läpimitta on todennäköisesti välillä 11–24 kilometriä. Tätä pikkuplaneettaa ei pidä sekoittaa myöhemmin löytyneeseen Saturnuksen kuuhun, jonka nimi on myös Prometheus.

## Lähteet